Shell Shocked

Ruby Saw

Ruby Saw

Shell Shocked
Novella

© Ruby Saw © Book Dreams Kiadó

Minden jog fenntartva!

Szerkesztő: Fáy Linett

Borítóterv: Zsigmond-Bárdos Melinda

Kép forrása: Unsplash

Felelős kiadó: Book Dreams Kiadó

Elérhetőségek: +3620/461-0685

info@bookdreams.hu • www.bookdreams.hu

facebook.com/bookdreamskiado

instagram.com/bookdreamskiado

ISBN E-pub: 978-963-586-089-0

ISBN Mobi: 978-963-586-090-6

Book Dreams Kiadó

2022

Tracklist:

Ruby Saw lejátszási listája:

2WEI – Hit The Road Jack

2WEI feat. Ali Christenhusz – Circles

2WEI feat. Ali Christenhusz – Emergence

2WEI feat. Ali Christenhusz – Fire Hunt

2WEI – Kill the Crown

2WEI & Edda Hayes – Burn

2WEI & Edda Hayes – Pandora

2WEI & Schepetkov – Shape Of My Heart

2WEI feat. Ali Christenhusz – Run Baby Run

2WEI, Joznez, Kataem – Ready For War

2WEI, Louis Leibfried, Edda Hayes – The Call

2WEI, Tommee Profitt, Fleurie – Mad World

2WEI & Ali Christenhusz & Edda Hayes – What a Wonderful World

Alex

– Hallottaaaaaaak! – vágta át a pillanatnyi csendet egy éles ordítás.

Nem éppen a legszebb álmomból keltett fel, de jót aludtam, a körülmények ellenére is.

2033-ban elszabadult egy kísérleti vírus, amivel gőzöm sincs, mit akartak kezdeni – talán biológiai fegyvert akartak kifejleszteni ellenünk. És sajnos a kór elterjedésének hetedik hónapjában már ott tartunk, mint azokban a zombis filmekben, amiket oly nagy áhítattal és nyugalommal néztünk otthon, kényelmes fotelünkben, hogy ez velünk sosem fog megtörténni. Tévedtünk.

A vírus cseppfertőzéssel terjedt, de persze, ha egy halott beléd harap, akkor is véged. Egyelőre nem tudtunk ellenszerről, és gyanítom, ha volt is, akkor azt már régen megsemmisíthették, vagy éppenséggel olyan helyen van, amit lehetlen megközelíteni, mert ilyen a mi formánk.

Katonák voltunk – azért mondom múlt időben, mert a régi világ már nem létezik, így mi sem vagyunk senkik, csupán tíz pasas, akik próbálnak túlélni ebben a káoszban. Egy bevetésről tértünk haza, amikor már javában dühöngött a kór. Esélyünk sem volt hazajutni. Én a feleségemet és két fiamat veszítettem el. Illetve, ez nem teljesen igaz, mert a családjainkat kimenekítették, óvóhelyen vannak, és mi is oda tartunk, csak éppen kerülővel, de sajnos mára már elvesztettem a reményt. Elvesztettük a hitet, hiába tartjuk rádión a kapcsolatot, valamiért nem érzek pozitivitást. Ez pedig nem csak rám jellemző.

Még így is azt a parancsot kaptuk, hogy kutassuk fel a lehető legtöbb túlélőt, és vigyük magunkkal utunk során. Akiket eddig találtunk, mind meghaltak. Legutóbb két olasz turista lány gyalogolt bele egy tucat halottba. Pánikba estek, és onnantól hiába is próbáltunk segíteni rajtuk.

Nekem a csapatom épsége az első, és ha úgy érzem, hogy veszélybe kerülnek, még akkor is visszavonulót fújok, ha sajnos nem sikerül megmenteni a bajbajutottakat.

Nekem a csodás, kaliforniai, kertvárosi életem lett oda. Az ikerfiaim éppen iskolába készültek, mi pedig újabb babát terveztünk, de ez mind csupán álom maradt.

Dempsey fiatal menyasszonyától volt távol. Éppenhogy összeköltözött a belvárosban a csinos Shastával, el kellett jönnie arra a bevetésre Dél-Amerikába.

Francis, vagy, ahogy mi hívjuk, Dutch Boy szintén a feleségét hagyta hátra. Daisy és ő négy éve voltak házasok, és éppen családot szerettek volna alapítani. Újabb porba hullott álmok... Viszont mégsem volt teljesen reménytelen a helyzete, mert egyik bajtársa és jó barátja, Ace, avagy Milkman is a csapatunk tagja volt. Ők ketten gyerekkoruk óta elválaszthatatlan barátok voltak, így tartották egymásban a lelket. Ace agglegény volt, sosem akart megállapodni. Most másképp látja.

River régi ismerősöm, és egy utcában is laktunk, sokat jártunk össze. Ő és a menyasszonya, Natalie az esküvőjük terveit áldozták fel a dühöngő vírus oltárán.

Jack, avagy Angel fiatal feleséget hagyott hátra, míg Ted, vagyis Snake csupán a lakását. Ők ketten ilyen se veled, se nélküled viszonyban voltak. Együtt léptek be a csapatba, és sokszor mi se tudtuk, hogy amit egymásnak mondanak, azt komolyan is gondolják, vagy csupán viccelnek. Jack higgadt, Ted türelmetlen, és ez elég rossz párosítás.

Két ázsiai tagunk volt, Jin és Luan. Eleinte kétkedve fogadták őket a fiúk a származásuk miatt, de miután lecsúszott pár feles a csapatépítőn, már országos cimborák voltak a többiekkel. Elmondásuk szerint azért léptek be a seregbe, hogy bizonyíthassanak, Korea és Kína katonái is vannak olyan jók, mint az amerikaiak. Valóban. Nagyon jól boldogultak. Jin a feleségét, Hadleyt, és a kisfiát, míg Luan a barátnőjét, Lucyt igyekszik megtalálni az út végén.